Kokoustiedot

Aika	16.04.2019 tiistai klo 13:00 - 14:15

Paikka	KYS, neuvottelu 1, rak. 10, 6 krs

Läsnä

Hanna Helaste, puheenjohtaja
Juuso Tamminen, varapuheenjohtaja	saapui 13.20
Matti Ahonen
Jorma Räsänen
Paula Tiihonen
Juhani Tähtivaara

Muut läsnäolijat

Ritva Vitri, esittelijä
Tuomo Nissinen, sihteeri
Markku Rossi, läsnäolo-oikeutettu

Poissa

Sirpa Alho-Törrönen
Eija Peltonen, läsnäolo-oikeutettu
Antti Hedman, läsnäolo-oikeutettu
Risto Miettunen, läsnäolo-oikeutettu
Merja Miettinen, läsnäolo-oikeutettu

Asiat	12 - 22 §

Allekirjoitukset

Hanna Helaste	Tuomo Nissinen
puheenjohtaja	sihteeri

Pöytäkirjan tarkastus	Olemme tarkastaneet pöytäkirjan ja todenneet sen kokouksen kulun ja tehtyjen päätösten kanssa yhtäpitäväksi.

Paula Tiihonen

Pöytäkirja on ollut yleisesti nähtävänä

Kuopiossa, 3.5.2019

Tuomo Nissinen
sihteeri

Käsiteltävät asiat

Nro	§	Otsikko	Liite/Oheismateriaali	Sivu
1	12 §	Kokouksen laillisuus ja päätösvaltaisuus	3
2	13 §	Kokouksessa pidettävän pöytäkirjan tarkastajien valitseminen ja tarkastusajan ja -paikan määrääminen	4
3	14 §	Asiakasmaksun käyttöönotto hoitajavastaanotolla Kysterissä	1	5
4	15 §	Kysterin kuntahinnasto vuodelle 2020	2	6
5	16 §	Toimitusjohtajan katsaus taloudellisesta tilanteesta ja muista ajankohtaisista asioista	7
6	17 §	Kysterin säästösuunnitelmat vuodelle 2019	8
7	18 §	Selvityspyyntö Kysterin johtokunnalle Vesannon terveysaseman lääkärivajeesta	3	9
8	19 §	Sosiaali- ja terveysministeriön työryhmien edustus	4	10
9	20 §	Päätösluettelot ajalla 12.2.2019 - 9.4.2019	5-7	11
10	21 §	Muut asiat	12
11	22 §	Seuraavien kokousten aikataulut	13

Muutoksenhaku

Kysterin johtokunnan muutoksenhakuohje	14

12 §

Kokouksen laillisuus ja päätösvaltaisuus

Johtokunnan puheenjohtaja:

Todettaneen kokous laillisesti koolle kutsutuksi ja päätösvaltaiseksi.

Päätös

Todettiin kokous laillisesti koolle kutsutuksi ja päätösvaltaiseksi.

13 §

Kokouksessa pidettävän pöytäkirjan tarkastajien valitseminen ja tarkastusajan ja -paikan määrääminen

Pöytäkirjan tarkastaa kaksi toimielimen valitsemaa jäsentä, ellei toimielin toisin päätä.

Johtokunnan puheenjohtaja:

Johtokunta valitsee yhden (1) pöytäkirjantarkastajan ja sopii pöytäkirjan tarkastusmenettelystä.

Päätös

Johtokunta valitsi pöytäkirjantarkastajaksi Paula Tiihosen. Pöytäkirja tarkastetaan kokouksen jälkeen.

14 §	1362/02.05.00.00/2018

Asiakasmaksun käyttöönotto hoitajavastaanotolla Kysterissä

Kysterin johtokunta 16.4.2019 14 §

Valmistelija: Hallintopäällikkö Tuomo Nissinen, puh. 044 7171 212,

tuomo.nissinen@kuh.fi.

Sosiaali- ja terveydenhuollon asiakasmaksut perustuvat sosiaali- ja terveydenhuollon asiakasmaksuista annettuun lakiin (734/1992) ja asetukseen (912/1992). Laki sisältää asiakasmaksujen yleiset periaatteet ja siinä on myös määritelty maksuttomat sosiaali- ja terveyspalvelut. Asiakasmaksuasetuksessa säädetään palvelujen enimmäismaksu. Asiakasmaksujen periminen ja niiden suuruus enimmäismaksujen rajoissa on kunnan harkintavaltaan kuuluva asia. Asiakasmaksuasetuksessa säädettyjä euromääriä tarkistetaan joka toinen vuosi kansaneläkeindeksin ja työeläkeindeksin muutoksen mukaisesti asiakasmaksuista annetun asetuksen 33 a §:n mukaisesti. Edellinen asiakasmaksuihin tehty indeksitarkistus on vuosille 2018-2019.

Kysteri liikelaitos täydentää asiakasmaksuja sairaanhoitajan vastaanoton asiakasmaksulla 1.6.2019 alkaen. Asiakasmaksun suuruus on 11,40 euroa ja maksu peritään kolmelta ensimmäiseltä käynniltä.

Esitys

Toimitusjohtaja:

Johtokunta hyväksyy hoitajavastaanoton asiakasmaksujen käyttöönoton Kysterissä.

Päätös

Johtokunta hyväksyi hoitajavastaanoton asiakasmaksujen käyttöönoton Kysterissä 1.6.2019 alkaen.

Liitteet	1	Kysterin asiakasmaksut 2019

15 §	788/02.02.00.00/2019

Kysterin kuntahinnasto vuodelle 2020

Kysterin johtokunta 16.4.2019 15 §

Valmistelija: hallintopäällikkö Tuomo Nissinen, puh. 044 7171 212,

tuomo.nissinen@kuh.fi.

Kysterin tuotantoon valmisteluvaiheessa vuonna 2011 laadittiin tuotteistuksen avulla kuntahinnasto, jonka mukaisesti jäsenkunnilta veloitetaan kustannukset alueen väestön palvelujen käytöstä. Hintoja on arvioitu vuosittain. Uusia tuotteita ei ole toimintaterapiaa ja etäpuheterapiaa sekä - vastaanottoa lukuun ottamatta muodostettu. Palvelujen tuotantoon liittyvät kustannukset huomioiden hintoja on hyvin vähän muutettu, johtuen siitä, että jäsenkuntaosuuksia ei ole kuntien toiveesta nostettu.

Tuotteistusmallin mukaisesti toteutettiin hintojen tarkastelu, josta muotoutui jokaiselle tuotteelle toteutuneiden kustannusten mukainen hinta. Pohjatietona käytettiin vuoden 2018 tilinpäätöksen mukaisia kustannuksia. Toteutuneissa kustannuksissa on olemassa olevien tuotteiden hintoihin nähden niin suuria eroja, että tämän mukainen hinnaston uudistaminen ei ole mahdollista toteuttaa. Hintoja on kuitenkin syytä muuttaa tuotehintojen keskinäistä painoarvoa tarkastellen. Uutena tuotteena lisätään lääkärin konsultaatio, jolla saadaan näkyvämmäksi tehtyä työtä.

Esitys

Toimitusjohtaja:

Johtokunta hyväksyy kuntahinnaston vuodelle 2020.

Päätös

Johtokunta hyväksyi kuntahinnaston vuodelle 2020.

Liitteet	2	Liite_Kysterin kuntahinnasto vuodelle 2020

16 §

Toimitusjohtajan katsaus taloudellisesta tilanteesta ja muista ajankohtaisista asioista

Toimitusjohtaja:

Johtokunta merkitsee toimitusjohtajan katsauksen taloudellisesta tilanteesta ja muista ajankohtaisista asioista tiedokseen.

Päätös

Johtokunta merkitsi toimitusjohtajan katsauksen taloudellisesta tilanteesta ja muista ajankohtaisista asioista tiedokseen.

17 §	785/00.01.02.02.01/2019

Kysterin säästösuunnitelmat vuodelle 2019

Kysterin johtokunta 16.4.2019 17 §

Valmistelija: Toimitusjohtaja Ritva Vitri, puh. 044 7171 210,

ritva.vitri@kuh.fi.

Johtokunta totesi 22.2.2019 kokouksessaan Kysterin menojen ylittyneen vuonna 2018. Tämän vuoksi on tarpeen suunnitella säästöjä vuodelle 2019. Tähän liittyen sovittiin järjestettäväksi johtokunnan, palvelualueen hallinnon, palvelukeskusten johdon ja henkilöstöedustajien kanssa työpajamuotoinen seminaari. Seminaari toteutettiin 5.4.2019. Työpajoissa olivat teemoina avoterveydenhuolto, laitoshoito ja kustannukset. Työpajoista ei noussut merkittäviä säästökohteita, enemmänkin kehittämiskohteita.

Yhteenveto esitellään johtokunnan kokouksessa.

Palvelualuehallinnossa on tarkasteltu tarkalla tasolla kustannusten jakautumista palvelukeskuksissa. Tämän tiedon pohjalta on tarkasteltu kustannusten säästömahdollisuuksia, joita esitellään kokouksessa.

Esitys

Toimitusjohtaja:

Johtokunta hyväksyy säästösuunnitelmat vuodelle 2019.

Päätös

Johtokunta hyväksyi säästösuunnitelmat vuodelle 2019.

18 §	782/06.00.00.02.00/2019

Selvityspyyntö Kysterin johtokunnalle Vesannon terveysaseman lääkärivajeesta

Kysterin johtokunta 16.4.2019 18 §

Valmistelija: Toimitusjohtaja Ritva Vitri, puh. 044 7171 210,

ritva.vitri@kuh.fi.

Vesannon kunnan perusturvalautakunta on keskustellut kokouksessaan 28.3.2019 § 28 Kysterin Vesannon terveysaseman toimintavarmuuden turvaamisesta, koska lääkärivaje on johtanut kuntalaispalautteisiin asiassa.

Vesannon kunnan perusturvalautakunta pyytää Kysterin johtokunnalta selvitystä, minkälaisiin toimenpiteisiin asiassa aiotaan ryhtyä tilanteen korjaamiseksi.

Esitys

Toimitusjohtaja:

Toimenpiteet Vesannon terveysaseman lääkäritilanteen suhteen saatetaan tiedoksi.

Hetkellinen lääkärivaje johtui yllättävistä päällekkäisistä poissaoloista, joihin ei pikaisella aikataululla saatu sijaista kaikille päiville. Tilanne on nyt tasaantunut. Vesannon terveysasemalle on tehty lisäksi jo aiemmin suunniteltu käynti toimitusjohtajan ja johtavan hoitajan toimesta 11.4.2019 liittyen vastaanottotoimintaan ja sen kehittämiseen.

Päätös

Johtokunta antaa edellä mainitun selvityksen tiedoksi Vesannon kunnan perusturvalautakunnalle.

Liitteet	3	Pöytäkirjanote Vesannon kunta perusturvaltk §28, 28.3.19

19 §	789/00.04.00/2019

Sosiaali- ja terveysministeriön työryhmien edustus

Kysterin johtokunta 16.4.2019 19 §

Valmistelija: toimitusjohtaja Ritva Vitri, puh. 044 7171 210,

ritva.vitri@kuh.fi

Johtava hoitaja Eija Peltonen on nimitetty Sote tiedolla johtamisen, ohjauksen ja valvonnan toimeenpano-ohjelma TOIVO:n johtoryhmään.

Lisäksi Sosiaali- ja terveysministeriö on pyytänyt suostumuksen 5.4.2019 toimitusjohtaja Ritva Vitriltä siihen, että terveystieteiden tohtori, johtava hoitaja Eija Peltonen on käytettävissä Sote-vaikuttavuus- ja kustannustieto -ryhmän (KUVA-ryhmä) asiantuntijajäseneksi. Työryhmän tehtävänä on ylläpitää ja edelleen kehittää kansallista ohjauksen mittaristoa (KUVA-mittarit) ja antaa näkemyksiä tietopohjan kehittämiseen liittyvissä kysymyksissä. Tietopohjaa käytetään keskushallinnon ja alueiden vuorovaikutuksellisen yhteistyön apuvälineenä palvelurakenneriippumattomasti. Työryhmän kokouksiin osallistumisen matkakulut korvataan ja kokouksiin on mahdollista aina osallistua myös etäyhteyden kautta.

Esitys

Toimitusjohtaja:

Johtokunta merkitsee nimeämiset tiedokseen.

Päätös

Johtokunta merkitsi nimeämiset tiedokseen.

Liitteet	4	Toivo johtoryhmän nimeämispäätös

20 §	490/00.02.07/2019

Päätösluettelot ajalla 12.2.2019 - 9.4.2019

Kysterin johtokunta 16.4.2019 20 §

Tiedotetaan toimitusjohtajan päätöspöytäkirjat ajalta 12.2.2019 – 9.4.2019.

Esitys

Toimitusjohtaja:

Johtokunta merkitsee päätöspöytäkirjat tiedoksi.

Päätös

Johtokunta merkitsi päätöspöytäkirjat tiedoksi.

Liitteet	5	Sivutoimi-ilmoitukset
6	Sivutoimiluvat
7	Täyttölupapäätökset

21 §

Muut asiat

- Toimitusjohtajan viran auki laittaminen.

Päätös

Johtokunta merkitsi muut asiat tiedoksi.

22 §

Seuraavien kokousten aikataulut

Toimitusjohtaja:

Seuraava kokous pidetään 23.5.2019 klo 9 KYS, neuvottelu 1, rak. 10, 6 krs.

Päätös

Johtokunta siirsi seuraavan kokouksen pidettäväksi 23.5.2019 klo 11.

Kysterin johtokunnan muutoksenhakuohje

A.	OIKAISUVAATIMUSOHJE

Oikaisuvaatimusoikeus ja -perusteet

Päätökseen tyytymätön voi tehdä kirjallisen oikaisuvaatimuksen.

Oikaisuvaatimuksen saa tehdä se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen). Oikaisuvaatimuksen voi tehdä myös kuntayhtymän jäsenkunta ja sen jäsen.

Kansallisen kynnysarvon ylittävään1 hankintapäätökseen tyytymätön ei voi tehdä oikaisuvaatimusta eikä kunnallisvalitusta, vaan muutoksenhaku tapahtuu kohdan C mukaisesti.

Oikaisuvaatimusviranomainen ja –aika

Oikaisuvaatimusviranomaisena, jolle oikaisuvaatimus tehdään, toimii Pohjois-Savon sairaanhoitopiirin kuntayhtymä; KYSTERIn johtokunta, osoite: Pohjois-Savon sairaanhoitopiirin kuntayhtymä, Kirjaamo, PL 100, 70029 KYS..

Oikaisuvaatimus on tehtävä 14 päivän kuluessa päätöksen tiedoksisaannista. Jäsenkuntien ja niiden jäsenten katsotaan saaneen päätöksestä tiedon, kun pöytäkirja on asetettu yleisesti nähtäväksi. Asianosaisen katsotaan saaneen päätöksestä tiedon, jollei muuta näytetä, 7 päivän kuluttua kirjeen lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. Käytettäessä tavallista sähköistä tiedoksiantoa katsotaan asianosaisen saaneen tiedon päätöksestä kolmantena (3) päivänä viestin lähettämisestä, jollei muuta näytetä.

Oikaisuvaatimuksen sisältö ja toimittaminen

Oikaisuvaatimuksen mukana tulee olla päätös, johon oikaisua vaaditaan, sekä selvitys siitä päivästä, mistä oikaisuvaatimusta koskeva aika edellä sanotun mukaan on luettava.

Oikaisuvaatimuksesta on käytävä ilmi vaatimus perusteineen ja se on tekijän allekirjoitettava.

Oikaisuvaatimus on toimitettava oikaisuvaatimusviranomaiselle ennen oikaisuvaatimusajan päättymistä.

1 Kansallisen kynnysarvon suuruus on:
- 60.000 € tavarat, palvelut ja suunnittelukilpailut
- 400.000 € terveydenhoito – ja sosiaalipalvelut (Liite E 1-4 kohta)
- 300.000 € erityiset palvelut (Liite E 5-15 kohta)
- 150.000 € rakennusurakat
- 500.000 € käyttöoikeussopimukset

B.	VALITUSOSOITUS

Valitusoikeus ja -perusteet

Kunnallisvalituksen saa tehdä se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen). Kuntayhtymän viranomaisen päätöksestä kunnallisvalituksen saa tehdä myös kuntayhtymän jäsenkunta ja sen jäsen. Oikaisuvaatimuksen johdosta annettuun päätökseen saa hakea muutosta kunnallisvalituksin vain se, joka on tehnyt oikaisuvaatimuksen. Mikäli päätös on oikaisuvaatimuksen johdosta muuttunut, saa päätökseen hakea muutosta kunnallisvalituksin myös asianosainen, kuntayhtymän jäsenkunta ja sen jäsen.

Valituksen saa tehdä perusteella, että päätös on syntynyt virheellisessä järjestyksessä, päätöksen tehnyt viranomainen on ylittänyt toimivaltansa tai päätös on muuten lainvastainen.

Valitusviranomainen ja -aika

Valitusviranomaisena toimii Itä-Suomen hallinto-oikeus, osoite: Itä-Suomen hallinto-oikeus, Kirjaamo, Minna Canthin katu 64, PL 1744, 70101 KUOPIO.

Valituksen voi tehdä myös hallinto- ja erityistuomioistuinten asiointipalvelussa osoitteessa: https://asiointi2.oikeus.fi/hallintotuomioistuimet

Kunnallisvalitus on tehtävä 30 päivän kuluessa tiedoksisaannista. Jäsenkuntien ja niiden jäsenten katsotaan saaneen päätöksestä tiedon, kun pöytäkirja on asetettu yleisesti nähtäväksi.

Asianosaisen katsotaan saaneen päätöksestä tiedon, jollei muuta näytetä, 7 päivän kuluttua kirjeen lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana.

Valituskirjan sisältö ja toimittaminen

Valituskirjassa on ilmoitettava

-	valittajan nimi, ammatti, asuinkunta ja postiosoite

-	päätös, johon haetaan muutosta

-	miltä osin päätöksestä valitetaan ja muutos, joka siihen on vaadittu tehtäväksi

-	muutosvaatimuksen perusteet

Valituskirja on valittajan tai valituskirjan muun laatijan omakätisesti allekirjoitettava. Jos ainoastaan laatija on allekirjoittanut valituskirjan, siinä on mainittava myös laatijan ammatti, asuinkunta ja postiosoite.

Valituskirjaan on liitettävä päätös, josta valitetaan, alkuperäisenä tai viran puolesta oikeaksi todistettuna jäljennöksenä sekä todistus siitä päivästä, josta valitusaika on luettava.

Valituskirjat on toimitettava valitusviranomaiselle ennen valitusajan päättymistä. Jos valitusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa valituskirjat toimittaa valitusviranomaiselle ensimmäisenä sen jälkeisenä arkipäivänä. Omalla vastuulla valitusasiakirjat voi lähettää postitse tai lähetin välityksellä. Postiin valituskirjat on jätettävä niin ajoissa, että ne ehtivät perille ennen valitusajan päättymistä.

Oikeudenkäyntimaksu

Tuomioistuinmaksulain 2 §:n nojalla muutoksenhakijalta peritään oikeudenkäyntimaksua hallinto-oikeudessa 250 euroa.

C.	OIKAISUOHJE JA VALITUSOSOITUS

Julkista hankintaa koskevaan päätökseen tai muuhun hankintamenettelyssä tehtyyn ratkaisuun voidaan julkisista hankinnoista annetun lain (hankintalaki) mukaan hakea muutosta vaatimalla hankintayksiköltä oikaisua (hankintaoikaisu). Asia voidaan myös saattaa valituksella markkinaoikeuden käsiteltäväksi, mikäli hankinnan arvo ylittää hankintalain 15 §:n mukaisen kynnysarvon1.

I Oikaisuohje

Hankintayksikön päätökseen tai muuhun hankintamenettelyssä tehtyyn ratkaisuun tyytymätön voi tehdä hankintalain 80–83 §:n mukaan hankintayksikölle kirjallisen hankintaoikaisun. Hankintaoikaisun voi tehdä tarjouskilpailuun osallistunut tarjoaja tai osallistumishakemuksen tehnyt ehdokas eli se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen).

1 Kansallisen kynnysarvon suuruus on:

-	60.000 € tavarat – ja palvelut

-	400.000 € terveydenhoito – ja sosiaalipalvelut

-	150.000 € rakennus – ja käyttöoikeusurakat

Hankintaoikaisun tekoaika

Asianosaisen on tehtävä hankintaoikaisu 14 päivän kuluessa siitä, kun asianosainen on saanut tiedon hankintayksikön päätöksestä tai muusta hankintamenettelyssä tehdystä ratkaisusta.

Sähköistä tiedoksiantoa käytettäessä hankintapäätös oheisasiakirjoineen katsotaan saaduksi tiedoksi sinä päivänä, jolloin päätöksen oheisasiakirjoineen sisältävä sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä tietoliikenneyhteyksien toimimattomuudesta tai vastaavasta muusta seikasta, jonka johdosta sähköinen viesti on saapunut vastaanottajalle myöhemmin.

Jos tiedoksianto toimitetaan postitse kirjeellä vastaanottajalle, vastaanottajan katsotaan saaneen asiasta tiedon seitsemäntenä päivänä sen lähettämisestä, jollei tiedoksiannon näytetä tapahtuneen myöhemmin. Käytettäessä todisteellista tiedoksiantotapaa, tiedoksianto katsotaan tapahtuneeksi saantitodistuksen osoittamana aikana tai erilliseen tiedoksisaantitodistukseen merkittynä aikana.

Hankintaoikaisun sisältö

Hankintaoikaisusta on käytävä ilmi vaatimukset perusteineen. Hankintaoikaisusta on käytävä ilmi oikaisua vaativan nimi sekä tarvittavat yhteystiedot asian hoitamiseksi.

Hankintaoikaisuun on liitettävä asiakirjat, joihin vaatimuksen tekijä vetoaa, jolleivät ne jo ole hankintayksikön hallussa.

Toimitusosoite

Hankintaoikaisu toimitetaan hankintayksikölle.

Hankintayksikön yhteystiedot:

Pohjois-Savon sairaanhoitopiirin kuntayhtymä

KYSTERIn johtokunta

PL 100, 70029 KYS

Puijonlaaksontie 2

kirjaamo@kuh.fi

Hankintaoikaisun vireilletulo ja käsittely eivät vaikuta siihen määräaikaan, jonka kuluessa asianosainen voi hankintalain nojalla hakea muutosta valittamalla markkinaoikeuteen.

II Valitusosoitus markkinaoikeuteen

Tarjoaja, osallistumishakemuksen tehnyt ehdokas tai muu taho, jota asia koskee, voi saattaa asian markkinaoikeuden käsiteltäväksi tekemällä valituksen.

Julkisista hankinnoista annetun lain 86 §:n mukaan puitejärjestelyyn perustuvaan hankintaan ei saa hakea valittamalla muutosta, jollei markkinaoikeus myönnä asiassa käsittelylupaa. Lupa on myönnettävä, jos:

1)	asian käsittely on lain soveltamisen kannalta muissa samanlaisissa asioissa tärkeää; tai

2)	siihen on painava, hankintayksikön menettelyyn liittyvä syy.

Jollei toisin säädetä, valitus on tehtävä kirjallisesti 14 päivän kuluessa siitä, kun asianosainen on saanut tiedon hankintaa koskevasta päätöksestä valitusosoituksineen.

Valitus on tehtävä 30 päivän kuluessa päätöksen tiedoksisaannista, jos hankintayksikkö on tehnyt hankintasopimuksen hankintalain 78 §:n 1 nojalla noudattamatta odotusaikaa.

Valitus on tehtävä kuuden kuukauden kuluessa hankintapäätöksen tekemisestä siinä tapauksessa, että ehdokas tai tarjoaja on saanut tiedon hankintapäätöksestä valitusosoituksineen ja hankintapäätös tai valitusosoitus on ollut olennaisesti puutteellinen.

Sähköistä tiedoksiantoa käytettäessä hankintapäätös oheisasiakirjoineen katsotaan saaduksi tiedoksi sinä päivänä, jolloin päätöksen oheisasiakirjoineen sisältävä sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä tietoliikenneyhteyksien toimimattomuudesta tai vastaavasta muusta seikasta, jonka johdosta sähköinen viesti on saapunut vastaanottajalle myöhemmin.

Jos tiedoksianto toimitetaan postitse kirjeellä vastaanottajalle, vastaanottajan katsotaan saaneen asiasta tiedon seitsemäntenä päivänä sen lähettämisestä, jollei tiedoksiannon näytetä tapahtuneen myöhemmin. Käytettäessä todisteellista tiedoksiantotapaa, tiedoksianto katsotaan tapahtuneeksi saantitodistuksen osoittamana aikana tai erilliseen tiedoksisaantitodistukseen merkittynä aikana.

Valituksen sisältö

Valituksessa on ilmoitettava hankinta-asia, jota valitus koskee, sekä valittajan vaatimukset ja niiden perusteet. Puitejärjestelyyn perustuvan hankinnan osalta valituskirjelmässä on esitettävä, minkä vuoksi käsittelylupa tulisi myöntää.

Valituksessa on ilmoitettava valittajan nimi ja kotikunta. Jos valittajan puhevaltaa käyttää hänen laillinen edustajansa tai asiamiehensä tai jos valituksen laatija on joku muu henkilö, valituksessa on ilmoitettava myös tämän nimi ja kotikunta. Lisäksi on ilmoitettava postiosoite ja puhelinnumero, joihin asiaa koskevat ilmoitukset valittajalle voidaan toimittaa. Valittajan, laillisen edustajan tai asiamiehen on allekirjoitettava valituskirjelmä.

Valitukseen on liitettävä alkuperäisenä tai jäljennöksenä päätös, johon haetaan muutosta, sekä todistus siitä, minä päivänä päätös on annettu tiedoksi tai muu selvitys valitusajan alkamisen ajankohdasta. Valitukseen on liitettävä asiakirjat, joihin valittaja vetoaa vaatimuksensa tueksi. Asiamiehen on liitettävä valituskirjelmään valtakirja, kuten hallintolainkäyttölain 21 §:ssä säädetään.

Valituksen toimittaminen

Valitus on toimitettava markkinaoikeudelle. Valituksen tulee olla perillä valitusajan viimeisenä päivänä ennen markkinaoikeuden virka-ajan päättymistä. Itse tiedoksisaantipäivää ei lasketa mukaan.

Hakemuksen voi toimittaa markkinaoikeuden kansliaan henkilökohtaisesti, asiamiestä käyttäen, lähetin välityksellä, postitse, telekopiona tai sähköpostin avulla kuten laissa sähköisestä asioinnista viranomaistoiminnassa (13/2003) säädetään. Jos vireillepanon viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa asiakirjat toimittaa markkinaoikeudelle ensiksi seuraavana arkipäivänä.

Valituskielto

Hankintalain 102 §:n mukaan markkinaoikeuden toimivaltaan kuuluvaan asiaan ei saa hakea muutosta kuntalain eikä hallintolainkäyttölain nojalla.

Puitejärjestelyyn perustuvaan hankintaan ei saa hakea muutosta valittamalla, jollei markkinaoikeus myönnä asiassa käsittelylupaa hankintalain 86 §:n mukaisesti.

Muutoksenhausta ilmoittaminen hankintayksikölle

Hankintalain 88 §:n nojalla hankinta-asiaan muutosta hakevan on kirjallisesti ilmoitettava hankintayksikölle asian saattamisesta markkinaoikeuden käsiteltäväksi. Ilmoitus on toimitettava hankintayksikölle viimeistään silloin, kun hankintaa koskeva valitus toimitetaan markkinaoikeuteen. Ilmoitus on toimitettava hankintayksikön kohdassa I mainittuun osoitteeseen.

Markkinaoikeuden osoite ja muut yhteystiedot

Markkinaoikeus

Radanrakentajantie 5

00520 Helsinki

puh. 029 56 43300

fax. 029 56 43314

sähköposti: markkinaoikeus@oikeus.fi

Valituksen voi tehdä myös hallinto- ja erityistuomioistuinten asiointipalvelussa osoitteessa: https://asiointi2.oikeus.fi/hallintotuomioistuimet

Päätöksen nähtäväksi

asettamispvm:	Tämä päätös on asetettu yleisesti nähtäväksi . . 20

Tiedoksianto

asianosaiselle:	Tämä päätös on

lähetetty tiedoksi kirjeellä ____________________________ lle

Asianosaisen nimi

ja annettu postin kuljetettavaksi . . 20

____________________________

Tiedoksiantajan allekirjoitus

luovutettu ____________________ ssa . . 20

____________________________ lle

Asianosaisen nimi

____________________________

Vastaanottajan allekirjoitus